Document ID: 31997R1624

ΚΑΝΟΝΙΣΜΟΣ (ΕΚ) αριθ. 1624/97 ΤΗΣ ΕΠΙΤΡΟΠΗΣ της 13ης Αυγούστου 1997 με αντικείμενο την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 1195/97 της Επιτροπής (2), και ιδίως τα άρθρα 9 και 12 του κανονισμού αυτού,
Εκτιμώντας:
ότι, κατά τη λήψη απόφασης, όσον αφορά την κατάταξη στις διακρίσεις της κλάσης 4202 της συνδυασμένης ονοματολογίας βαλιτσών και παρόμοιων ειδών κατασκευαζόμενων από κάποιο σύνθετο υλικό, παραδείγματος χάρη ύφασμα εξωτερικά το οποίο στην μία πλευρά, την εξωτερική, επικαλύπτεται από κυτταρινική τεχνητή πλαστική ύλη, είναι δυνατόν να εμφανισθούν δυσχέρειες 7 ότι για την ενιαία εφαρμογή της συνδυασμένης ονοματολογίας επιβάλλεται η οριοθέτηση των σχετικών διακρίσεων 7
ότι, για το σκοπό αυτό, στο κεφάλαιο 42 της συνδυασμένης ονοματολογίας πρέπει να εισαχθεί σχετική επεξηγηματική σημείωση 7 ότι το παράρτημα Ι του κανονισμού (ΕΟΚ) αριθ. 2658/87, όπως αυτό τροποποιείται τελευταία, πρέπει να προσαρμοσθεί αναλόγως 7
ότι το τμήμα δασμολογικής και στατιστικής ονοματολογίας της επιτροπής τελωνειακού κώδικα δεν απεφάνθη εντός της προθεσμίας που καθόρισε ο πρόεδρός του,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο κεφάλαιο 42 της συνδυασμένης ονοματολογίας, στο παράρτημα Ι του κανονισμού (ΕΟΚ) αριθ. 2658/87, όπως αυτό τροποποιείται τελευταία από τον κανονισμό (ΕΚ) αριθ. 1624/97, προστίθεται η ακόλουθη συμπληρωματική σημείωση:
«1. Ο όρος "εξωτερική επιφάνεια" κατά την έννοια των διακρίσεων της κλάσης 4202 σημαίνει την ύλη της εξωτερικής επιφάνειας του προϊόντος η οποία φαίνεται με γυμνό μάτι, ακόμη και όταν η ύλη αυτή είναι η εξωτερική στρώση ενός συνδυασμού υλών οι οποίες αποτελούν το εξωτερικό υλικό του προϊόντος.»
Άρθρο 2
Ο παρών κανονισμός αρχίζει να ισχύει την 20ή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Αυγούστου 1997.

Labels: 3
1